[{"text_idx": "#000001", "text": "OCCO \u2013 vo\u0303ti o\u0303nnelikku ruumi"}, {"text_idx": "#000002", "text": "Eestis toodetud haagis lahendas filmito\u0308o\u0308stuse murekoha"}, {"text_idx": "#000004", "text": "Tallinnas Ma\u0308nnikul toodetakse haagiseid, mille nutikust hinnatakse ka maailma filmito\u0308o\u0308stuse mekas Hollywoodis. Ra\u0308a\u0308gime Rolling Uniti lahtika\u0308ivast treilerist, mis eristub teistest eelko\u0303ige u\u0308he olulise muudatuse poolest."}, {"text_idx": "#000005", "text": "Kui tavaliselt kasutatakse laiendatavates haagistes slide-out-su\u0308steemi, siis Rolling Unit toimib fold-out-lahendusel. See ta\u0308hendab, et transpordiasendis ei kao oluline osa treileri siseruumist ning ko\u0303ik vajaliku saab mugavalt kaasa vo\u0303tta. Lisaks on haagis soojustatud ning kasutatav aastaringselt."}, {"text_idx": "#000006", "text": "Valdkondi, kuhu Rolling Unit sobib, on palju. Na\u0308iteks leiavad treilerid kasutust spordis, roadshow\u2019del (mobiilsed turundusu\u0308ritused) ja filmito\u0308o\u0308stuses. Rolling Uniti mu\u0308u\u0308gi- ja turundusjuht Holger Annus u\u0308tleb, et eelko\u0303ige sobib nende treiler kliendile, kel on a\u0308riline mure, mida saab lahendada just sellise ko\u0303rgtehnoloogilise lahendusega."}, {"text_idx": "#000007", "text": "\u201cToode on olnud edukas nii Eestis, Euroopas kui mujal maailmas. Na\u0308iteks on meil u\u0308ks klient Inglismaalt, Lidar Lounge, kes ta\u0308nu meie treilerile sai teenust oluliselt efektiivsemalt pakkuma hakata,\u201d ra\u0308a\u0308gib Annus."}, {"text_idx": "#000008", "text": "Lidar Lounge on ettevo\u0303te, mis pakub Inglismaal teenust Hollywoodi filmidele. Nende to\u0308o\u0308ks on na\u0308itlejate 3D laserskanneerimine et neid saaks digitaliseerida ja hiljem filmidesse lisada. See eeldab ta\u0308ispimendatavat ruumi, 360 kraadi tehnika ja valguse u\u0308les seadmist inimese u\u0308mber. Teisiso\u0303nu, selleks, et vo\u0303tteplatsil viis minutit to\u0308o\u0308d teha, tuli neil varem varustus kokku pakkida, kohale so\u0303ita, varustus lahti pakkida, to\u0308o\u0308 a\u0308ra teha ning siis uuesti kogu kraam kaasa pakkida \u2013 ko\u0303ik see oli u\u0308pris tu\u0308u\u0308tu ja ajakulukas."}, {"text_idx": "#000009", "text": "Tavapa\u0308raselt on haagiste maksimaalne laius 2,5 meetrit ja nii poleks Lidar Lounge\u2019il olnud vo\u0303imalik mahutada sinna na\u0308itleja ja vajalikud seadmed. \u201cMeie lahendus vo\u0303imaldas aga neil oma teenuse oluliselt efektiivsemaks muuta \u2013 nu\u0308u\u0308d on olemas o\u0303ige ruum, nad saavad olla mobiilsed ning varustus on alati mugavalt kaasas,\u201d ra\u0308a\u0308gib Annus."}, {"text_idx": "#000010", "text": "Lidar Lounge\u2019i treiler seestpoolt.Foto: Lidar Lounge"}, {"text_idx": "#000012", "text": "Tegemist on valmistootega, mille ma\u0308rkso\u0303nadeks on personaalsus ja paindlikkus. Nimelt ei ole tegemist klassikalise alusvankrile ehitatud campervan\u2019iga, mis seaks piirangud selle transpordi osas. \u201cMe ehitame selle eraldi konteinerina. Seda saab paigaldada nii autole, haagisele kui maapinna peale,\u201d ta\u0308psustab Annus."}, {"text_idx": "#000013", "text": "Ko\u0303ige esimene treiler valmis aastal 2016 Va\u0308hiliidu tarbeks. Esialgu soovisid nad treileril haagist, kuid mo\u0308o\u0308dunud aastal otsustasid selle auto peale to\u0303sta. \u201cTa\u0308nu konstruktsioonile ei olnud see mitte mingi probleem. Vo\u0303eti kinnituspoldid lahti ning haagis saigi to\u0303stetud auto peale.\u201d"}, {"text_idx": "#000014", "text": "Rolling Unitit saab vastavalt kliendi soovidele personaliseerida. \u201cSama nagu autoto\u0308o\u0308stuses. Tellite S\u030ckoda Octavia, aga lisavarustuse saate ise valida,\u201d na\u0308itlikustab ta. \u201cKest vo\u0303ib ku\u0308ll va\u0308liselt olla samasugune, kuid funktsioonide poole pealt vo\u0303ib see va\u0308ga erineda.\u201d"}, {"text_idx": "#000015", "text": "Samuti saab soovi korral lasta nende koosto\u0308o\u0308partneritel haagis vastavalt oma bra\u0308ndile a\u0308ra kleepida."}, {"text_idx": "#000016", "text": "Nagu juba o\u0308eldud, sobivad need innovaatilised haagised erinevatesse valdkondadesse \u2013 alates meigistaabist kuni filmito\u0308o\u0308stuseni va\u0308lja. Annuse so\u0303nul on praegu eriti suur fookus aga roadshow (ee k mobiilne va\u0308liturundus) segmendil."}, {"text_idx": "#000019", "text": "\u201cSaame va\u0308ga palju pa\u0308ringuid inimestelt, kes meie haagisest vaimustuses on. Kuid tegemist ei ole lihtsa ja odava lahendusega, mida igau\u0308ks saaks endale lubada,\u201d nendib Annus."}, {"text_idx": "#000020", "text": "Ta lisab, et na\u0308iteks foodtruck\u2019i vo\u0303i burgeribussi oleks ku\u0308ll a\u0308ge sellise lahendusega teha, kuid kui kogu to\u0308o\u0308stus on harjunud 10 000-eurose haagisega a\u0308ri tegema, siis selline ko\u0303rgtehnoloogiline lahendus ei pruugi nende eelarvesse mahtuda."}, {"text_idx": "#000021", "text": "\u201cKui ettevo\u0303te na\u0308eb, et nende a\u0308ri murekoha lahendaks just selline laiendatav haagis, siis on hind va\u0308ga o\u0303igustatud ning tulemuseks hoopis suur kokkuhoid, mitte kulu,\u201d lisab Annus."}, {"text_idx": "#000024", "text": "Segadus ristmikul: kas po\u0308o\u0308ret tehes peab punase tule all seisma ja\u0308a\u0308ma vo\u0303i mitte?"}, {"text_idx": "#000027", "text": "Tanklad hakkavad juba ja\u0308rgmisel na\u0308dalal 100 km la\u0308bimise rahalist kulu kuvama"}, {"text_idx": "#000032", "text": "Eestis loodud digiplatvorm viib kaubaveod ta\u0308iesti uuele tasemele"}, {"text_idx": "#000033", "text": "Transpordieksperdid lahendasid keerulist ku\u0308simust: kuidas meelitada ettevo\u0303tetesse rohkem autojuhte?"}, {"text_idx": "#000034", "text": "Ehitatud Eestis: 500 hobujo\u0303udu ja pool meetrit vedruka\u0308iku"}, {"text_idx": "#000036", "text": "Tahad kuuluda raudsete teerajajate meeskonda? Siin on sinu vo\u0303imalus!"}, {"text_idx": "#000038", "text": "Head pakkumised: 5 va\u0308ga odavat ja va\u0308ga suure maatu\u0308kiga talu"}, {"text_idx": "#000042", "text": "Parima kaameraga telefon, parim kompaktne telefon ja palju muud"}, {"text_idx": "#000046", "text": "Saadame sulle igal reedel uudiskirja, kuhu on valitud Autogeeniuse na\u0308dala parimad lood, mida saad na\u0308dalavahetusel rahulikult lugeda."}]